L 137/50
FI
Euroopan unionin virallinen lehti
25.5.2023
3.2.3
Tuen oikeasuhteisuus
3.2.3.1
Yl e is et ed e l ly t y k s et
76.
Jotta TKI-tuki voidaan katsoa oikeasuhteiseksi, sen määrä on rajattava vähimmäismäärään, joka tarvitaan tuettavan toiminnan toteuttamiseen.
3.2.3.1.1 Tuen enimmäisintensiteetit 77.
Jotta varmistetaan, että tukitaso on oikeasuhteinen niihin markkinoiden toimintapuutteisiin nähden, jotka estävät tukitoimenpiteellä tavoiteltavan TKI-toiminnan toteuttamisen ja jotka sillä aiotaan poistaa, tuki on mitoitettava suhteessa ennalta määritettyihin tukikelpoisiin kustannuksiin ja rajattava tiettyyn osuuteen kyseisistä tukikelpoisista kustannuksista (”tuki-intensiteetti”).
Tuki-intensiteetti on määritettävä kunkin tuensaajan osalta, myös yhteistyöhankkeissa.
78.
Ennustettavuuden ja tasapuolisten toimintaedellytysten varmistamiseksi komissio soveltaa TKI-tukeen tuen enimmäisintensiteettejä, jotka määritetään seuraavien kriteerien perusteella: i) tuen markkinaläheisyys, minkä pohjalta määritellään sen odotetut negatiiviset vaikutukset ja tarpeellisuus ottaen huomioon tuetuista toiminnoista mahdollisesti saatavat suuremmat tulot, ii) tuensaajan koko, jota käytetään yleensä pienempien yritysten riskialttiiden hankkeiden rahoittamiseen liittyvien erityisvaikeuksien indikaattorina ja iii) markkinoiden toimintapuutteen akuutti luonne, kuten odotetut ulkoisvaikutukset tietämyksen levittämisen muodossa.
Kehitystyöhön ja innovointiin liittyvään toimintaan myönnettävän tuen intensiteettien olisi sen vuoksi yleensä oltava alhaisemmat kuin tutkimustoimintaan myönnettävän tuen.
Nämä näkökohdat pätevät samalla tavoin tuki-intensiteettiin testaus- ja kokeiluinfrastruktuureissa, jotka lähtökohtaisesti tarjoavat yrityksille palveluja pääsääntöisesti sen tyyppiseen t&k-toimintaan, joka on lähempänä markkinavaihetta.
79.
Näiden puitteiden kattamien tukitoimenpiteiden tukikelpoiset kustannukset esitetään liitteessä I. Jos t&khankkeeseen kuuluu erilaisia tehtäviä, kunkin tukikelpoisen tehtävän on kuuluttava joko perustutkimuksen, teollisen tutkimuksen tai kokeellisen kehittämisen piiriin.
(57) Toimintaa luokitellessaan (58) komissio nojautuu omaan käytäntöönsä ja OECD:n Frascati-käsikirjassa (59) annettuihin esimerkkeihin ja selityksiin.
80.
Tukikelpoisten TKI-kustannusten perusteeksi on esitettävä uusimmat saatavilla olevat asiakirjatodisteet, joiden on oltava selkeitä ja täsmällisiä.
Muut yleiskustannukset ja muut toimintakulut, mukaan lukien suoraan hankkeesta aiheutuvat materiaalien, tarvikkeiden ja vastaavien tuotteiden kustannukset, voidaan vaihtoehtoisesti laskea soveltamalla yksinkertaistettua kustannusmallia enintään 20 prosentin kiinteänä osuutena, jota sovelletaan liitteessä I olevassa a–d ja g kohdassa määriteltyihin välittömiin t&k-hankkeiden tukikelpoisiin kokonaiskus­ tannuksiin terveysalan kannalta merkityksellisten tai siihen liittyvien t&k-hankkeiden osalta.
Tässä tapauksessa välillisten kustannusten laskennassa käytetyt t&k-hankekustannukset on määritettävä tavanomaisten kirjanpito­ käytäntöjen mukaisesti, ja niihin on sisällyttävä ainoastaan liitteessä I olevassa a–d ja g kohdassa luetellut tukikelpoiset t&k-hankekustannukset terveysalan kannalta merkityksellisten tai siihen liittyvien t&k-hankkeiden osalta.
Horisontti Eurooppa -ohjelmasta osarahoitettujen t&k-hankkeiden osalta jäsenvaltiot voivat käyttää välillisten kustannusten laskemiseen Horisontti Eurooppa -puiteohjelman yksinkertaistettua kustannusmallia.
81.
Kaikkiin tukikelpoisiin TKI-toimenpiteisiin yleensä sovellettavat tuen enimmäisintensiteetit on vahvistettu liitteessä II.
(60) Arvioidessaan ilmoitettavia toimenpideluokkia komissio ottaa huomioon kaikki yleisen ryhmäpoikkeusasetuksen nojalla TKI-toimenpiteisiin sovellettavat tuki-intensiteetit, ellei näissä puitteissa toisin täsmennetä.
(57) Tällaisen luokittelun ei välttämättä tarvitse noudattaa kronologista järjestystä siten, että siirryttäisiin vaiheittain perustutkimuksesta markkinoita lähempänä olevaan toimintaan.
Komissio voi sen vuoksi myös luokitella hankkeen myöhäisemmässä vaiheessa toteutettavan tehtävän teolliseksi tutkimukseksi, vaikka se toteaisi, että varhaisemmassa vaiheessa toteutettu toiminta olisi kokeellista kehittämistä tai että se ei olisi lainkaan tutkimustoimintaa.
(58) Käytännön syistä ja ellei osoiteta, että yksittäisissä tapauksissa olisi käytettävä eri jaottelua, eri t&k-luokkien voidaan katsoa vastaavan teknologian valmiustasoja 1 (perustutkimus), 2–4 (teollinen tutkimus) ja 5–8 (kokeellinen kehittäminen) – ks. komission tiedonanto – Kehitystä vauhdittavaa keskeistä teknologiaa koskeva eurooppalainen strategia – silta kasvun ja työllisyyden edistämiseen, COM(2012) 341 final, 26.6.2012.
(59) OECD Frascati Manual, 2015, OECD: Guidelines for Collecting and Reporting Data on Research and Experimental Development, sellaisena kuin se on muutettuna tai korvattuna.
(60) Sanotun kuitenkaan rajoittamatta tutkimus- ja kehitystyöhön myönnettävään tukeen sovellettavien erityissäännösten soveltamista maa- ja kalatalousalalla, kuten ryhmäpoikkeusasetuksessa säädetään.